ಸೇವನೆಗೆ ಸಂಬಂಧಿಸಿದಂತೆ ಹೇಳುವುದಾದರೆ, ಚಹಾವು ಪ್ರಪಂಚದಲ್ಲಿನ ಅತ್ಯಂತ ಜನಪ್ರಿಯ ಪಾನೀಯವಾಗಿದೆ. ಕಾಫಿ, ಚಾಕೊಲೇಟ್‌, ಸೌಮ್ಯ ಪಾನೀಯಗಳು, ಮತ್ತು ಮದ್ಯಸಾರದಂಥ ಪ್ರಪಂಚದ ಇತರ ಎಲ್ಲಾ ತಯಾರಾದ ಪಾನೀಯಗಳ ಸೇವನೆಯ ಪ್ರಮಾಣವನ್ನು ಒಟ್ಟುಗೂಡಿಸಿದರೆ ಬರುವ ಮೊತ್ತಕ್ಕೆ ಚಹಾದ ಸೇವನಾ ಪ್ರಮಾಣವು ಸಮನಾಗುತ್ತದೆ. ಪೂರ್ವ ಏಷ್ಯಾದ ಹೊರಗಡೆ ಬಳಕೆಯಾಗುವ ಚಹಾದ ಬಹುಭಾಗವು ಭಾರತ ಅಥವಾ ಶ್ರೀಲಂಕಾದಲ್ಲಿರುವ ಬೃಹತ್‌ ನೆಡುತೋಪುಗಳಲ್ಲಿ ಉತ್ಪಾದನೆಯಾಗುತ್ತದೆ, ಮತ್ತು ಬೃಹತ್ ವ್ಯಾಪಾರೋದ್ಯಮಗಳಿಗೆ ಮಾರಾಟಮಾಡುವ ಉದ್ದೇಶದಿಂದ ಇದನ್ನು ಅಲ್ಲಿ ಬೆಳೆಯಲಾಗುತ್ತದೆ. ಬೃಹತ್-ಪ್ರಮಾಣದ ಈ ಔದ್ಯಮಿಕ ಉತ್ಪಾದನೆಗೆ ಪ್ರತಿಯಾಗಿ ಕೆಲವೊಂದು ಚಿಕ್ಕ "ತೋಟಗಳೂ" ಸಹ ಅಸ್ತಿತ್ವದಲ್ಲಿವೆ. ಇವುಗಳಲ್ಲಿ ಕೆಲವು ಪುಟ್ಟಗಾತ್ರದ ನೆಡುತೋಪುಗಳಾಗಿದ್ದು, ರುಚಿಯನ್ನು ಆಸ್ವಾದಿಸುವವರ ಮೆಚ್ಚುಗೆಯನ್ನು ಪಡೆಯುವಂಥ ಉನ್ನತ ಗುಣಮಟ್ಟದ ಚಹಾವನ್ನು ಅವು ಉತ್ಪಾದಿಸುತ್ತವೆ. ಈ ಚಹಾಗಳು ಅಪರೂಪದ್ದಷ್ಟೇ ಅಲ್ಲ, ದುಬಾರಿಯಾದವು ಕೂಡಾ. ಹೋಲಿಕೆಯ ದೃಷ್ಟಿಯಲ್ಲಿ ಹೇಳುವುದಾದರೆ ಕೆಲವೊಂದು ದುಬಾರಿ ಮದ್ಯ ಪಾನೀಯಗಳಿಗೆ ಅವು ಸಮನಾಗಿ ನಿಲ್ಲುತ್ತವೆ. 

ಭಾರತದಲ್ಲಿನ ತಲಾ ಚಹಾ ಸೇವನಾ ಪ್ರಮಾಣವು ವಾರ್ಷಿಕವಾಗಿ ಸಾಧಾರಣ ಮಟ್ಟದ್ದು ಎನ್ನಬಹುದಾದ ಪ್ರತಿ ವ್ಯಕ್ತಿಗೆ 750 ಗ್ರಾಂಗಳಷ್ಟಿದ್ದರೂ ಸಹ, ಭಾರತವು ವಿಶ್ವದ ಅತ್ಯಂತ ದೊಡ್ಡ ಚಹಾ-ಸೇವನಾ ರಾಷ್ಟ್ರವಾಗಿದೆ. ಪ್ರತಿ ವ್ಯಕ್ತಿಗೆ ಪ್ರತಿ ವರ್ಷಕ್ಕೆ 2.5 ಕಿಗ್ರಾಂಗಳಷ್ಟು ಚಹಾ ಬಳಕೆಯಾಗುವ ಮೂಲಕ ಐರ್ಲೆಂಡ್‌ ವಿಶ್ವದ ಅತಿದೊಡ್ಡ ತಲಾವ್ಯಕ್ತಿಯ ಬಳಕೆಯ ದೇಶವೆನಿಸಿದೆ.

ದಕ್ಷಿಣ ಭಾರತದಲ್ಲಿನ ಚಹಾ ತೋಟಗಳು
ಚಹಾದ ಆರ್ಥಿಕತೆ
ಚಹಾಕ್ಕೆ ಹಾಲು ಬೆರೆಸುವುದು
ಆಮದು